[{"text_idx": "#000007", "text": "Esperanto: Wer ist der Scho\u0308pfer?"}, {"text_idx": "#000021", "text": "Se oni observas jam nur tiujn c\u0302i malmultajn ekzemplojn, do c\u0302iu pensanta homo devas sin demandi pri la origino de c\u0302iuj-c\u0302i geniaj konceptoj. La evolucio, kiun akceptis multaj samtempuloj, ne estas uzebla respondo, ja g\u0302i ekskluzive c\u0302ion reduktas je materio \u2013 ankau\u0306 la senmezuran aron da informoj en la c\u0302eloj, la animon kaj la konscion. Sed la naturaj leg\u0302oj de la informoj diras, ke la informo estas io nemateria kaj g\u0302i tiel bezonas c\u0302iam iun inteligentan fonton, do per propra volo ekipitan iniciatoron. La inteligento, kiu aperas en la faroj de la kreado, kaj la sag\u0302o, estas verdire superba. La konkludo el la faroj de la kreado al kreanta Iniciatoro estas do nepra. Starig\u0302as la demando:"}, {"text_idx": "#000022", "text": "Kie ni trovas la respondon kun garantiita vero?"}, {"text_idx": "#000023", "text": "En la kadro de natursciencoj nur esta eble, esplori la realon de spaco kaj tempo, kiu nin c\u0302irkau\u0306as per diversaj metodoj de mezurado kaj pesado. Nur la \u201eKio?\u201d de la kreitaro povas esti pritraktata, sed ne la \u201eDe kie?\u201d. La respondo al la dua demando trovig\u0302as ekster c\u0302iuj homaj klopodoj kaj sekve povas esti respondita nur de la Kreinto mem. Sed kie la Kreinto sin revelaciis? C\u0302u en Biblio, en Korano au\u0306 en iu alia libro de la mondhistorio? Multaj religioj en nia mondo tamen ne povas esti c\u0302iuj en vero, ja ili estas tre diferencaj kaj donas kontrau\u0306dirajn respondojn. Au\u0306 ili estas c\u0302iuj falsaj au\u0306 nur unu sola povas esti vera. Tre grava kriterio por enketi ilian verecon estas la plenumitaj profetaj\u0302oj. La Biblio estas la nura libro, en kiu, jam longe antau\u0306e eldiritaj, pruveble efektivig\u0302is en pli postaj tempoj 3268 profetaj\u0302oj. Neniu alia libro en tiu c\u0302i mondo disponas pri tia kvalitmarko. La Biblio elstaras kaj estas unika en komparo kun c\u0302io, kio iam ajn estis skribita. Pro tio la Biblio por mi estas la vorto de Dio, adresita al ni homoj. Jam en la unua versiklo la Biblio respondas nian demandon pri la Kreinto: \u201eEn la komenco Dio kreis...\u201c Tio c\u0302i bone kongruas kun la supra postulo, trovi inteligentan originon."}, {"text_idx": "#000025", "text": "Dio ekzistis antau\u0306 c\u0302io alia. Antau\u0306 ol ekzistis la spaco, la tempo kaj la materio, Li estis, kiu agis. Izole observata vekas la unua frazo el la Biblio la impreson, kvazau\u0306 Dio la Patro sola estus la Kreinto. Decida atentigo, ke ne Li sola estis, kiu kreis, eliras jam el la raporto pri la kreado: \u201eNi kreu homon\u201d (1. Mos 1,26). Ankau\u0306 la Sankta Spirito partoprenas, lian kunagadon oni povas elpreni el la 2-a versiklo de la kreoraporto: \u201e... kaj la Spirito de Dio s\u0302vebis super la akvo.\u201d La Biblio ne diras c\u0302ion unuspire; g\u0302i informas nin ofte pas\u0302o post pas\u0302o. En la Nova Testamento la demando pri \u201eKiu?\u201d estas pli precize elrulita. Tiel lau\u0306 la unua c\u0302apitro de Korintianoj 8,6 Jesuo Kristo klare estas envolvita en la agon de la kreado: \u201eTamen por ni estas uno Dio, la Patro, el kiu estas c\u0302io, kaj ni por Li; kaj unu Sinjoro, Jesuo Kristo, per kiu estas c\u0302io, kaj ni per li.\u201d"}, {"text_idx": "#000026", "text": "La hebrea vorto \u201eElohim\u201c en 1. Moseo 1,1 estas plurala formo por la Dio-kreinto. Ni povas ilustri al ni la krean agon per iu c\u0302iutaga okazaj\u0302o: ni veturas kiel familio perau\u0306te al niaj amikoj. Poste proksimig\u0302as la tempo de reveturo, tiam mi kiel la familia patro diras: \u201eDo, ni volas veturi hejmen.\u201d Ankau\u0306 se mi parolas plurale, tio signifas ankau\u0306: nur unu sola sidos malantau\u0306 la stirilo kaj nur tiu efektivigos la veturadon. La ceteraj anoj de la familio samtempe sidas en la au\u0306tomobilo \u2013 ili do \u201eveturas\u201d \u2013 kvankam nur la s\u0302oforo aktive traktas la stirilon, gaspedalon kaj bremspedalon."}, {"text_idx": "#000027", "text": "Tiu c\u0302i malforta bildo povas peri al ni la vidpunkton, kiun donas al ni la Biblio pri la realiganto de la kreado. Pere de Jesuo Kristo Dio kreis la mondon. Tiel estas klare formulite c\u0302e Hebreoj 1,2. La komenco de la evangelio lau\u0306 Johano samtiel dokumentas, ke c\u0302io, kio ekzistas, havas sian fonton en Jesuo: \u201eC\u0302io estig\u0302is per li kaj aparte de li estig\u0302is nenio, kio estig\u0302is\u201d (Johano 1,3)."}, {"text_idx": "#000028", "text": "Jesuo Kristo estas la Kreinto"}, {"text_idx": "#000029", "text": "Pri la krea agado de Jesuo ni povas legi c\u0302e Kolosanoj 1,16-17: \u201eC\u0302ar en li kreig\u0302is c\u0302io en la c\u0302ielo kaj sur la tero, c\u0302io videbla kaj nevidebla, c\u0302u tronoj, c\u0302u regecoj, c\u0302u estrecoj, c\u0302u au\u0306toritatoj; c\u0302io kreig\u0302is per li, kaj por li; kaj li estas antau\u0306 c\u0302io kaj en li c\u0302io ekzistas.\u201d En la videbla, materia mondo ekzistas nenio, kio ne estus kreita per Jesuo. La giganta kosmo kun aro da milionoj da galaksioj estas c\u0302i tie tiel same inkluzivita kiel la plej fajnaj detaloj en la proceso de unuopaj vivaj c\u0302eloj au\u0306 la struktura konstruo de iu atomo. Jesuo ne estas nur la prainicianto de la tuta mikro- kaj makrokosmo; li havas ankau\u0306 la povon super ili ambau\u0306."}, {"text_idx": "#000030", "text": "Transe de c\u0302io-c\u0302i ankau\u0306 tio, kio por ni ne estas videbla, estas kreita de Jesuo. Li vivigis la c\u0302ielon per sennombraj kreitaj\u0302oj, en la Biblio nomataj ang\u0302eloj. Kiel c\u0302io estas en la Dia kreitaro multfaceta kaj samtempe ordigita, tiel tio validas ankau\u0306 por la nevidebla mondo, kiel demonstras ankau\u0306 la esprimoj: tronoj, regecoj, estrecoj, au\u0306toritatoj."}, {"text_idx": "#000031", "text": "Sed Jesuo ne estas nur la Kreinto, ja li estas ankau\u0306 la Ekzistiganto de tiu c\u0302i mondo. C\u0302io havas sian ekzistobazon en li. La mondo post sia kreiteco ne estas disponigita al si mem, sed Jesuo tenas kaj ekzistigas g\u0302in per sia povega vorto. Tiel ni ne devas timi, ke ni forbrulu pro kosma katastrofo de iu interstela kolizio au\u0306 ke ni frostig\u0302u pro la estingo de la suno. Jesuo ekzistotenas la mondon g\u0302is sia reveno."}, {"text_idx": "#000032", "text": "La homo ne venis en la mondon okaze de loteria ludo, kiel tion opinias la nobelpremiito Jaques Monod, ni estas kreitaj celorientite kaj per firma difino \u2013 por esti direktitaj al Jesuo. Sen tiu celo ni maltrafus nian vivon."}, {"text_idx": "#000034", "text": "En Sentencoj 8,22-24+30 ni legas: \u201eLa Eternulo min formis en la komenco de Sia vojo. Antau\u0306 eterno mi estis firme fondita, en la komenco, antau\u0306 la kreo de la tero. Kiam ankorau\u0306 ne ekzistis la abismoj, mi estis jam naskita. Tiam mi estis c\u0302e Li kiel konstruanto.\u201c La traduko de Luther uzas la vorton \u201eWerkmeister\u201d [metia majstro] kaj tio same montras la realigan agadon de Jesuo koncerne la kreadon. La versiklo 26 el Psalmo 102 ripetig\u0302as en la Nova testamento c\u0302e Hebreoj 1,10 aplikite sur Jesuo: \u201eEn antikveco Vi, ho Eternulo, fondis la teron, kaj la c\u0302ielo estas la faro de Viaj manoj.\u201c"}, {"text_idx": "#000036", "text": "Se ni demandas, kiamaniere la kreado estis realigita, la Biblio revelacias al ni la metodojn de la Kreinto:"}, {"text_idx": "#000040", "text": "Li estas la fundamento, sur kiu ni povas bazi nian vivon. Iu s\u0302parbanko varbas per la slogano: \u201eSur tiujn s\u0302tonojn vi povas konstrui!\u201d Pri Kristo ni povas vere diri: \u201eSur tiun c\u0302i fundamenton vi povas bazi.\u201d En Kristo c\u0302io havas sian fundon: la kreitaro, la Biblio, la fido, la savo, la paco, la espero, la vojo al la Patro, la celo de la vivo."}, {"text_idx": "#000041", "text": "Kristo estas la nerenversebla firma roko (1. Korintanoj 10,4), je kiu frakasig\u0302as c\u0302iuj de la homoj inventitaj sistemoj. Se Dio diras: \u201eMi pereigos la sag\u0302econ de la sag\u0302uloj\u201d (1. Korintanoj 1,19), tiam tio okazas sur la roko de Jesuo. La ideologioj, ateismoj kaj evoluciaj sistemoj c\u0302i tie disfalas. Ankau\u0306 la reprezentantoj de tiuj misinstruoj iam devos kurbigi siajn genuojn antau\u0306 la Sinjoro (Filipanoj 2,10), ec\u0302 se ili nun tiel fervore malakceptas la \u201ePlananton\u201d, la \u201eDesegniston\u201d, la \u201eKreinton\u201d kaj la \u201eSavanton\u201d."}, {"text_idx": "#000043", "text": "G\u0302i ne peras al ni nur falsan mondpercepton, sed g\u0302i kondukas nin en senesperecon, kiel tion tre trafe priskribis la germana verkisto Jean Paul: \u201eNeniu Dio trovig\u0302as ... Rigida senvoc\u0302a Nenio! Frida eterna Nepreco! Freneza Hazardo ... Tiel c\u0302iu estas same sola en la vasta kadavrokripto de la universo!\u201d"}, {"text_idx": "#000044", "text": "La evoluciinstruo asertas, ke tiu c\u0302i mondo per g\u0302i povas esti klarigita sen la Kreinto. G\u0302i miskondukas la homojn tiel konsekvence al ateismo, kaj per la ateisma starpunkto ni, lau\u0306 la atesto de Jesuo, fine venas en la inferon: \u201eKiu ne kredos, tiu estos kondamnita\u201d (Marko 16,16). Kelkaj provas proklami la evolucion por labormetodo de Dio. Sed se Dio kreus helpe de la evolucio, tiam:"}, {"text_idx": "#000045", "text": "ne trovig\u0302us iu unua homparo;\nne trovig\u0302us iu origina peko, c\u0302ar \u201ela agresemo estas la akcelrado por akceli la evolucion.\u201d (Joachim Illies);\ntiukaze Dio uzus la morton kiel instrumenton de la kreado;\nen tiu kazo la savo per Jesuo, kiu estas kiel kontrasto al la pekinta Adamo ankau\u0306 \u201ela lasta Adamo\u201d (1. Korintanoj 15,45), perdus sian fundamenton."}, {"text_idx": "#000046", "text": "Tiamaniere tiuj c\u0302i eldiroj montras, kiel la t.n. \u201eteisma evolucio\u201d senvalidigus la Biblion en g\u0302iaj fundamentoj kaj tiamaniere misgvidus nian spiriton. Tial ni povas tiun c\u0302i falsan ideon el tuta profundo nur rifuzi."}, {"text_idx": "#000047", "text": "Ni ekkonis Jesuon kiel la Kreinton de c\u0302iuj ekzistaj\u0302oj. Li estas, kiu estis de antau\u0306 eternoj kaj estas la reg\u0302o de la c\u0302iela regno. Al li estas disponigita la tuta au\u0306toritato en la c\u0302ielo kaj sur la tero (Mateo 28,18). C\u0302u ni povas percepti tiun c\u0302i spirc\u0302esigan penson? La viro sur la kruco de Galgato kaj la Kreinto de tiu c\u0302i mondo kaj de la tuta vivo estas la sama persono! En sia neeligebla amo al ni li permesis sin krucumi sen defendi sin, por ke la pordo en la c\u0302ielon povu malfermig\u0302i al ni. Tiu, kiu malakceptas tion, perdas c\u0302ion: \u201eKiamaniere ni forsavig\u0302os, mals\u0302atinte tian gravan savon?\u201d (Hebreoj 2,3). Sed tiu, kiu tion akceptas, akiras c\u0302ion: \u201eKiu au\u0306skultas mian vorton, kaj kredas al Tiu, kiu min sendis, tiu havas eternan vivon kaj ne venas en jug\u0302on, sed jam pasis de morto en vivon\u201d (Johano 5,24). Petu do la Sinjoron Jesuon por la pardono de c\u0302iuj viaj pekoj, por ke vi povu fari ekzamenon en la Dia jug\u0302o, prenu lin por via persona Kreinto kaj Savanto kaj postsekvu lin!"}]